Všetkým záujemcom

V Bratislave dňa 21.12.2023

**VEC: Odpoveď verejného obstarávateľa na doručené žiadosti o vysvetlenie II. kolo**

Mestská časť Bratislava – Rača, so sídlom Kubačova 21, 831 06 Bratislava ako osoba povinná postupovať podľa zákona o verejnom obstarávaní (ďalej len „verejný obstarávateľ“) vyhlásila v Úradnom vestníku Európskej únie č. 2023/S 224- 706944 dňa 21.11.2023 a vo Vestníku verejného obstarávania č. 230/2023 zo dňa 22.11.2023 pod značkou 37289 - MSP verejné obstarávanie s názvom „**Športový areál ZŠ Plickova, II. etapa, Bratislava – Rača**“.

V lehote na predkladanie ponúk bola verejnému obstarávateľovi doručená ďalšia žiadosť o vysvetlenie súťažných podkladov, ktorej cieľom je vysvetliť poskytnuté informácie uvedené v súťažných podkladoch a ich prílohách.

Verejný obstarávateľ na základe predloženej požiadavky od záujemcu poskytuje v súlade s § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) vysvetlenie informácií potrebných na vypracovanie ponuky všetkým záujemcom tak, ako je uvedené nižšie.

**Otázka č.1:**

*V otázke / odpovedi č. 41 obstarávateľ informuje, že platí popis položky podľa projektovej dokumentácii a nie podľa súťažného výkazu výmer. Máme za to, že znenie položky musí byť v zhode s projektom a s požiadavkou obstarávateľa. Keďže uchádzač nesmie robiť úpravy súťažného výkazu, žiadame obstarávateľa o opravu výkazu výmer.*

**Odpoveď verejného obstarávateľa na otázku č. 1:**

Na základe uvedenej otázky verejný obstarávateľ upravuje výkaz výmer tak, že v položke č. 122 v SO 04 Exteriér mení text položky: „Tehlová dlažba, rozmer 200x100x60 mm, nízkonasiakavá, RAL 8004“ nasledovne : „Tehlová dlažba, rozmer 200x100x42 mm, nízkonasiakavá, RAL 8004“. Uvedenou opravou sa mení len požiadavka na dodanie tehlovej dlažby z hrúbky 60 mm na hrúbku 42 mm.

**Otázka č.2**

*Podľa doplneného POD vznikajú ďalšie výkony, ktoré nie sú zahrnuté v súťažnom výkaze výmer. Pribudlo 5 DDZ. Dočasná stavenisková komunikácia vedie cez existujúci areál denného stacionáru, kde k jej zriadeniu je potrebné zbúrať časť betónového oplotenia a zasypať vzniknuté jamy pre zriadenie prístupovej komunikácie. Ako máme postupovať pri ich ocenení? Bude si ich obstarávateľ riešiť vo vlastnej réžii? Bude do začiatku výstavby 2.etapy dočasná komunikácia pripravená pre zhotoviteľa? Ak je realizácia požadovaná po zhotoviteľovi, má obstarávateľ platné búracie povolenie na existujúci múr oplotenia denného stacionáru? Budú predmetné výkony doplnené do súťažného VV??*

**Odpoveď verejného obstarávateľa na otázku č. 2**

Verejný obstarávateľ zabezpečil projekt organizácie dopravy a súčasne zabezpečí vybudovanie prístupovej cesty vo vlastnej réžii, ktorá bude pripravená v priebehu februára/ marca 2024. Dočasné dopravné značenie tiež zabezpečí verejný obstarávateľ. Z uvedeného vyplýva, že realizácia dočasnej komunikácie nie je požadovaná od zhotoviteľa a preto predmetné výkony nie sú zahrnuté a nebudú doplnené do výkazu výmer.

Verejný obstarávateľ na základe odpovede na otázku č.1 upravuje súťažné podklady tak, že nahrádza pôvodnú Prílohu č. 2: Výkaz výmer novou Prílohou č. 2: Výkaz výmer.

Vzhľadom k tomu, že tieto odpovede poskytuje verejný obstarávateľ v dostatočnom časovom predstihu pred lehotou na predkladanie ponúk a odpovede len vysvetľujú skutočnosti, ktoré boli zaslané na doručené žiadosti o vysvetlenie dňa 19.12.2023, **verejný obstarávateľ nebude predlžovať lehotu na predkladanie ponúk.**

Prílohy:

Príloha č. 2: Výkaz výmer